
November 2025
Transferopgave 3. oplæring

Formål 
Formålet med Transferopgaven er at du, som social- og sundhedsassistentelev, reflekterer over dine opgaver og dit ansvars- og kompetenceområde i det tværprofessionelle og tværsektorielle samarbejde inden for rammerne af SAM:BO-aftalen 2025. SAM:BO aftalen finder du her.
Transferopgaven skal desuden bidrage til, at du får forståelse for vigtigheden af, at borgeren føler sig involveret, tryg og oplever gode og sammenhængende borgerforløb. God kommunikation og godt samarbejde er grundstenene i en bedre borgeroplevet sektorovergang.
Grundprincipper i SAM:BO 2025
1. Vi involverer borgeren gennem hele forløbet
2. Vi indgår i løbende dialog med hinanden gennem hele borgerforløbet
3. Vi er kollegaer på tværs og understøtter hinandens faglighed 

Mål, der indgår i transferopgaven  
Eleven kan koordinere og indgå i samarbejdet om en borgers/patients behov for tværprofessionel og tværsektoriel indsats, herunder selvstændigt indlede, afslutte og dokumentere en social- og sundhedsfaglig ydelse i relation til modtagelse, indlæggelse, udskrivning og hjemkomst (jf. mål 15)  
Eleven kan selvstændigt kommunikere og dokumentere faglige handlinger i relevante dokumentationssystemer med henblik på at understøtte patientsikre overgange og kontinuitet i det samlede borger/patientforløb og øge den borger-/patientoplevede kvalitet (jf. mål 13)

Beskrivelse af Transferopgaven 
Transferopgaven påbegyndes i 3A. 
Opgaven består samlet af 3 dele og forløber over:
· Primær oplæring 3A
· Sekundær (somatisk) oplæring 3B
· Primær oplæring 3C

Du skal i samarbejde med din oplæringsvejleder udvælge et borgerforløb i hver oplæringsperiode. 
Du skal svare på nedenstående refleksionsspørgsmål. Svarene kan du skrive som tekst, optage som lydfil, lægge i en mindmap eller lignende. Du skal ikke aflevere dine refleksioner, men præsentere refleksionerne for din oplæringsvejleder i slutningen af hver oplæringsperiode. 
Du aftaler med din oplæringsvejleder, hvornår og hvordan du skal præsentere dit arbejde med transferopgaven. Du kan præsentere opgaven i forbindelse med undervisning i afdelingen, på et personalemøde eller lignende, så du får mulighed for at dele din viden og refleksioner med kollegaer og andre uddannelsessøgende. Men det er også ok at vælge at fremlægge udelukkende for din oplæringsvejleder.
Du skal bruge maksimalt 10 minutter på præsentationen. 

Refleksionsspørgsmål
	Oplæringsperiode 3A 
Fokus er på borgerens forløb frem til indlæggelse/ambulant behandling eller undersøgelse i den sekundære sektor  


	
Generelt
	
· Hvad indeholder SAM:BO aftalen om kommunikation og samarbejde, når borgeren skal indlægges/til ambulant behandling eller undersøgelse i den sekundære sektor?
· Hvilke data, herunder data om borgerens helbred, almene tilstand, medicin og funktionsniveau, er vigtige at videregive til sekundær sektor? – og hvorfor?
· Hvad er dit ansvars- og kompetenceområde, når borgere skal indlæggelse/til ambulant behandling eller undersøgelse?

	
	


	
I det konkrete borgerforløb
	
· Hvordan blev borgerens behov og ønsker synlige ifm. indlæggelse/ambulant behandling eller undersøgelse?
· Hvordan blev borgeren og de pårørende inddraget i forløbet? 



	Oplæringsperiode 3B: 
Fokus er på modtagelse af borgeren til indlæggelse, til ambulant behandling eller undersøgelse samt udskrivelse til eget hjem, plejehjem eller rehabilitering m.m.


	
Generelt
	
· Hvad indeholder SAM:BO aftalen om kommunikation og samarbejde, når borgeren indlægges, møder til ambulant behandling eller undersøgelse eller skal udskrives til hjemmet, plejehjem eller rehabilitering m.m.?  
· Hvilke data om borgeren er vigtige at indsamle, herunder ændringer i helbred, almene tilstand, medicin og funktionsniveau for at sikre borgeren den bedst mulige indlæggelse, ambulant behandling eller undersøgelse og udskrivelse?
· Hvad er dit ansvars- og kompetenceområde ifm. indlæggelse/ambulant behandling/undersøgelse samt udskrivelse af borgere?  


	
	


	
I det konkrete borgerforløb
	
· Hvilke tværprofessionelle samarbejdspartnere indgår i borgerens forløb i sekundær sektor?  
· I hvilken grad blev borgerens indlæggelse, ambulante behandling/undersøgelse og/eller udskrivelse planlagt med udgangspunkt i borgerens behov og ønsker? 
· Hvordan blev borgeren og pårørende inddraget i forløbet? 
· Hvilke styrker og andre positive elementer oplevede du i samarbejdet med kollegaerne fra den primære sektor?






	Oplæringsperiode 3C. 
Fokus er på borgerens forløb i hjemmet, plejehjem eller rehabilitering efter udskrivelse  


	
Generelt
	
· Hvad indeholder SAM:BO aftalen om kommunikation og samarbejde, når borgeren modtages i eget hjem, plejehjem eller rehabilitering mm. efter indlæggelse, ambulant behandling eller undersøgelse? 
· Hvilke data om borgerens helbred, almene tilstand, medicin og funktionsniveau er vigtige at modtage og agere på?
· Hvad er dit ansvars- og kompetenceområde, når borgere skal modtages i eget hjem, på plejehjem eller til rehabilitering mm.?


	

	

	
I det konkrete borgerforløb
	
· Hvilke tværprofessionelle samarbejdspartnere indgår i borgerens videre forløb i hjemmet?  
· I hvilken grad blev forløbet planlagt med udgangspunkt i borgerens behov? 
· Hvordan blev borgeren og pårørende inddraget i forløbet? 
· Hvilke styrker og andre positive elementer oplevede du i samarbejdet med kollegaerne fra den primære sektor?

